Muidugi ei saa salata, et DeltaWingi poisid on põneva asja valmis teinud.  Kontseptsioon on teravmeelne, vaeva on nähtud kõvasti ja tegijate kompetentsuses pole põhjust kahelda. Teisalt teeb mind alati ettevaatlikuks, kui keegi hakkab võidusõidunduses "kõike uut moodi" tegema. Vormel-1 ajaloost on tuntud Pininfarina, Eifellandi-Colani ja Kauhseni revolutsioonilised projektid. Esimene oli puhas ideeauto, kaks viimast aga osutusid võistlusrajal kõlbmatuks. Ja viimased pool aastat oleme jälginud , kuidas "revolutsiooniliselt uue kontseptsiooniga" vormel-1 vallutama sööstnud USF1  järjest sügavamale saamatuse sohu vajub.